OzLabs/hebrew-wiki-articles huggingface dataset:
הוצ'קיס M201

הוצ'קיס M201 (בצרפתית: Hotchkiss M201, קרוי גם: ”La Jeep) הוא רכב שטח 4x4 מתוצרת יצרנית הרכב הצרפתית Hotchkiss אשר יוצר בין השנים 1955–1966 בצרפת.

דגמי "הוצ'קיס M201" יוצרו לשימוש אזרחי ולשימוש צבאי עבור צבא צרפת.

=="הוצ'קיס M201"==

* יוצרו 27,614 יחידות
* מנוע קדמי
* מנוע בנזין
* סוג הנעה: הנעה כפולה 4x4
* מספר נוסעים: נהג + 3
* עיצוב אופייני: מושבי מתכת תלויים מלפנים, מגן רוח קדמי מתקפל
* קיבולת מכל דלק - 56.78 ליטר
* טווח נסיעה: כ-550 ק"מ
* בלמים: 4 בלמי תוף (בלם תוף מורכב מתוף מתכתי הצמוד לסרן, ובתוכו סנדלי בילום הנעים בעת הבלימה לעבר היקף התוף מצדו הפנימי ומתחככים בו)
* יכולת הרכב לטפס בשיפוע - 66%
* זווית שיפוע מקדימה - 45°
* זווית שיפוע מאחור - 35°
* יכולת צליחה - גובה 53 ס"מ

==דגמים==
* "Hotchkiss JH-101" - דגם לשימוש אזרחי, יוצר בין השנים 1954–1960
* "Hotchkiss JH-102" - דגם לשימוש אזרחי, יוצר לאחר שנת 1960

== תמונות ==
<gallery mode="packed" heights="120">
קובץ:Hotchkiss M201 1973.jpg | "הוצ'קיס M201"
קובץ:Hotchkiss M201 - pic6.jpg | "הוצ'קיס M201" - מבט לתא הנהג
קובץ:Hotchkiss M201 - pic7.jpg | "הוצ'קיס M201" - מבט לתא הנהג ולוח מחוונים
קובץ: Entac vehicle.png| "הוצ'קיס M201"
קובץ: M201 3 s.jpg| "הוצ'קיס M201"
קובץ: PSL934-1 060512 CPS (7344895644).jpg| "הוצ'קיס M201"
קובץ:M201 hinten 2.jpg | "הוצ'קיס M201"
קובץ:Jeep 1962 Hotchkiss M201 (15761546275).jpg| "הוצ'קיס M201"
קובץ:Motor Hotchkiss M201 v.JPG | "הוצ'קיס M201" - מבט למנוע
</gallery>

<gallery mode="packed" heights="120">
קובץ:CCFL Jeep Hotchkiss M201 - Pompes Guinard (1).jpg | "הוצ'קיס M201" - כבאית
קובץ:Hotchkiss M201 Jeep fire engine6.jpg | "הוצ'קיס M201" - כבאית
קובץ:Hotchkiss M201 Jeep fire engine5.jpg | "הוצ'קיס M201" - כבאית
קובץ:Hotchkiss M201 Jeep fire engine2.jpg | "הוצ'קיס M201" - כבאית, מבט לתא הנהג
</gallery>

==ראו גם==
* הוצ'קיס ארטואה
* הוצ'קיס גרגואר
* פיג'ו P4
* ג'יפ ויליס

==קישורים חיצוניים==

* 
* 

==הערות שוליים==

קטגוריה:רכבי שטח ופנאי גדולים
קטגוריה:דגמי מכוניות שהושקו ב-1955
קטגוריה:כלי רכב צרפתיים
קטגוריה:כלי רכב צבאיים
קטגוריה:כבאיות
M201
יחסי ברזיל–שווייץ

כתב ההאמנה שלו לנשיא ברזיל מישל טמר, 2018]]
יחסי ברזיל–שווייץ הם היחסים הדיפלומטיים הרשמיים שבין הרפובליקה הפדרלית של ברזיל לבין הקונפדרציה השווייצרית.

== היסטוריה ==
בין הרפובליקה הפדרלית של ברזיל לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים בין שתי המדינות הם יחסים דיפלומטיים קרובים, שבמסגרתם מתקיימים שיתופי פעולה רחבים במגוון רחב מאוד של תחומים.

הקשרים הראשונים שבין שווייץ לברזיל החלו בתחילת המאה התשע עשרה, כאשר סוחרים שווייצרים גילו את ברזיל כשוק ייצוא מסקרן. בשנת 1819 נפתחה הקונסוליה השווייצרית הראשונה מעבר לים בריו דה ז'ניירו. החל מ-1818 ועד אמצע המאה העשרים, ברזיל הייתה יעד מועדף להגירה שווייצרית. בשנת 1907, שווייץ פתחה נציגות דיפלומטיות בריו דה ז'ניירו, זו הועברה לברזיליה הבירה החדשה בשנת 1972. בנוסף לשגרירות, מחזיקה שווייץ שתי קונסוליות כלליות, שמונה קונסוליות כבוד ומרכז עסקים שווייצרי בברזיל.

קיימים בברזיל שני בתי ספר שווייצרים בסאו פאולו ובקוריטיבה.

== יחסים כלכליים ==
ברזיל היא שותפת הסחר הגדולה ביותר של שווייץ באמריקה הלטינית, הסחר ביניהן עבר במהלך העשור השני של המאה העשרים ואחת את רף חמישה מיליארד הפרנקים השווייצריים לסחר דו-צדדי כולל בשנה. ברזיל מייצאת לשווייץ בעיקר מתכות וקפה. מן הצד השני, שווייץ מייצאת לברזיל בעיקר מוצרי רוקחות שונים, כימיקלים ואלקטרוניקה.

== שווייצרים בברזיל ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בברזיל יותר מארבע עשרה אלף אזרחים שווייצרים.

== נציגויות דיפלומטיות ==
* שווייץ מיוצגת בברזיל בדרג השגרירות באמצעות שגרירות שהיא מחזיקה בברזיליה, בירת המדינה. שווייץ מיוצגת בברזיל גם בדרג הקונסולרי באמצעות עשר קונסוליות רשמיות שהיא מחזיקה בבלו הוריזונטה, קוריטיבה, פלוריאנופוליס, פורטלזה, מנאוס, פורטו אלגרה, רסיפה, ריו דה ז'ניירו, סלבדור, וסאו פאולו.
* ברזיל מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. ברזיל מיוצגת בשווייץ גם בדרג הקונסולרי באמצעות שתי קונסוליות שהיא מחזיקה בערים ז'נבה, וציריך.

== קישורים חיצוניים ==

* [https://www.eda.admin.ch/countries/brazil/en/home/switzerland-and/bilateral-relations.html Bilateral relations Switzerland–Brazil], אתר משרד החוץ של שווייץ

== הערות שוליים ==
Ricki Lake

Ricki Lake (בעברית: ריקי לייק) הוא סינגל שהוקלט על ידי הזמרת הישראלית נטע ברזילי. השיר יצא לאור ב-7 בפברואר 2020, כסינגל מתוך מיני-אלבום הבכורה שלה, Goody Bag, על ידי חברות התקליטים טדי יזמות והפקות ורייטס מנג'מנט.

== רקע וכתיבה ==
השיר נכתב על ידי נטע ברזילי, האריסטוקרטים, ניקי פלורס ואמילי ואן והופק על ידי אבשלום אריאל והאריסטוקרטים. השיר הוא בסגנון הדאנס-פופ.

הסינגל עצמו זכה לסיקור מיוסי חרסונסקי אשר ציין את השיר בחיוב והעניק לו שלושה כוכבי זהב וחצי מתוך חמישה.<ref name=":0"></ref> דודי פטימר הגדיר את השיר כ"מוצר פופ שבלוני גרוע ובנאלי שמבשר על פרשת דרכים מקצועית בה נמצאת הזמרת"

== וידאו קליפ ==
הווידאו קליפ המלא שצולם עבור השיר, בוים על ידי רועי רז, והועלה לערוץ היוטיוב של ברזילי ב-7 בפברואר 2020, בסמוך לצאתו של השיר כסינגל והושק בו-זמנית בישראל ובעולם.<ref name=":2"></ref> עלות הפקת הקליפ נאמדת על כחצי מיליון שקלים.

== מיקומי שיא ==

==קישורים חיצוניים==

* 

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי נטע ברזילי
קטגוריה:שירים באנגלית
קטגוריה:שירים על מזון ושתייה
קטגוריה:שירי דאנס-פופ
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת BMG רייטס מנג'מנט
אוניפארם

אוניפארם בע"מ היא חברת פרמצבטיקה העוסקת בייצור תרופות בתחום הגנריקה. החברה הוקמה בשנת 1975 על ידי מגיסטר זבולון תומר.

== היסטוריה ==

חברת אוניפארם החלה את דרכה בשנת 1975 בביתו של מגיסטר זבולון תומר אשר ייסד אותה ביחד עם רעייתו, שושנה תומר. בשנות ה-90 הצטרפו בניו של מייסד החברה רון תומר וגיל תומר. החברה עוסקת בייצור תרופות גנריות, שאותן ייצרה במפעל "תרימה" שבקיבוץ מעברות. בשנת 2017 השיקה החברה מפעל ייצור משלה המעסיק מעל 200 עובדים ושוכן באזור התעשייה מבוא כרמל.

== פעילות החברה ==
התרופות שאוניפארם מייצרת מטפלות במחלות פיזיולוגיות ונפשיות מהתחומים הבאים:
*מחלות זיהומיות
*אורולוגיה ותפקוד מיני
*קרדיולוגיה
*מערכת העצבים המרכזית
*בריאות הנפש
*אוסטאופורוזיס
*עיניים
*שינה
*הפרעות קשב וריכוז

==קישורים חיצוניים==
* 
* 
* 
*מערכת דוקטורס אונלי, [https://www.lungs.doctorsonly.co.il/2020/11/211386/ הלך לעולמו זבולון תומר, מחלוצי תעשיית הרוקחות והתרופות בישראל] , 10 בנובמבר 2020

קטגוריה:תעשיית פרמצבטיקה בישראל
קטגוריה:ישראל: חברות שהוקמו ב-1975
יחסי יוון–יפן

יחסי יוון–יפן הם היחסים הדיפלומטיים בין יפן לבין יוון. היחסים בין המדינות כוננו בשנת 1899, ובשנת 1960 נפתחו שגרירות יוון בטוקיו ושגרירות יפן באתונה (מוקדם יותר בשנת 1922 נפתחה הקונסוליה היפנית באתונה, שנסגרה בשנת 1935 ונפתחה מחדש רק בשנת 1956). לשתי המדינות יש שיתוף פעולה הדוק במגוון תחומים.

== תחומי שיתוף פעולה ==
היחסים בין המדינות החלו להתפתח מאז חתימת הסכם הידידות, המסחר והניווט. בפרט, ההסכמים הבאים נחתמו בין המדינות:
* הסכם פטור מוויזה (1956)
* הסכם שיתוף פעולה בתחום התעופה (1973)
* הסכם לשיתוף פעולה בחינוך (1981)
* תוכנית פיתוח יחסים יוונית-יפנית

== שיתוף פעולה פוליטי ==
המדינות פיתחו יחסים דו-צדדיים על רקע משברים בינלאומיים שונים ובמטרה לפתור בעיות הדדיות. יוון ויפן מספקות תמיכה הדדית בפרויקטים שונים ומועמדות למקומות בארגונים שונים. בשנת 1919, יוון תמכה בהצעה היפנית של שוויון בין הגזעים. שתי המדינות תמכו במועמדות זו של זו לחברות בלתי קבועות במועצת הביטחון של האו"ם לתקופות 2005–2006, בשיתוף פעולה במהלך עבודת המועצה לאותה תקופה.

מדינאים רמי דרג עורכים ביקורים ידידותיים הדדיים. בין ה-3 ל-5 במרץ 2002, ליווה ראש ממשלת יוון, קוסטאס סימיטיס, קבוצה של אנשי עסקים ועיתונאים ביפן. יו"ר הפרלמנט היווני אנה פסארודה-בנאקי שהתה בטוקיו בין ה-29 במאי עד ה-3 ביוני 2005. ביקור חוזר במהלך פסגת האיחוד האירופי–יפן נערך על ידי ראש ממשלת יפן, יוניצ'ירו קואיזומי, מה-1 עד ה-3 במאי 2003, כאשר יוון הייתה יו"ר מועצת האיחוד האירופי, ונפגש עם מקבילו קונסטנטינוס סימיטיס. בין ה-9 עד ה-10 בינואר 2005 ביקר יו"ר הפרלמנט של יפן, יחי קונו, ביוון, ובין ה-10 ל-13 בנובמבר 2005 ביקר ראש ממשלת יוון, קוסטאס קרמנליס, ביפן.

== שיתוף פעולה כלכלי ==
היקף היצוא בין יפן ליוון הוא די משמעותי, אך יפן מייצאת ליוון פי 10 יותר סחורות ממה שהיא מייבאת מיוון. פריטי הייצוא העיקריים של יפן הם מוצרי טכנולוגיה גבוהה ותעשייה. הייצוא העיקרי של יוון הוא מוצרים חקלאיים ושיש. בשנים האחרונות חלה עלייה בייצוא מיוון תוך ציון הפוטנציאל הגבוה והתחרותיות של היצרנים היוונים בשוק המקומי של יפן. בניית ספינות מתפתחת באופן דינמי: ספינות רבות מצי הסוחר היווני נבנות במספנות ביפן, והיקף ההזמנות הכולל הוא 2 מיליארד דולר בשנה.

השקעות מיפן ליוון אינן מספיק גבוהות, אם כי חברות יפניות מביעות עניין להשקיע בעסקים יוונים. מדי שנה נפגשות משלחות של חברות גדולות במשא ומתן, ובשנת 2005, המשלחת היוונית אף הקימה ביתן משלה ביריד הבינלאומי באיצ'י, יפן. התיירות אף היא מתפתחת: מדי שנה מבקרים ביוון עד 80 אלף יפנים, ושיא התיירות התרחש בשנת 2004 במהלך המשחקים האולימפיים באתונה.

בשנת 2000 הוקמה לשכת המסחר היוונית-יפנית, כעמותה ללא כוונת רווח, כתוצאה מפעילותה המוצלחת של האגודה לשיתוף פעולה של עסקים יוונים-יפנים. הלשכה עוסקת בפיתוח קשרי כלכלה, סחר ועסקים בין יוון ליפן.

== יחסי תרבות ==
בשנת 1999 נחגגו 100 שנה ליחסים הדיפלומטיים בין המדינות. יוון ויפן מארגנות באופן קבוע אירועי חילופי תרבויות משותפים, שהפכו לנפוצים במיוחד במהלך ההכנות לאולימפיאדת 2004 באתונה, כחלק מתוכנית הפעולה היוונית-יפנית.

== יוונים ביפן ==
כ-300 ילידי יוון מתגוררים ביפן, רובם עובדים של חברות בינלאומיות או אנשי עסקים המתגוררים באופן קבוע ביפן.

== קישורים חיצוניים ==
סלוד קרבחאל

סלוד אורטיז קרבחאל (באנגלית: Salud Ortiz Carbajal; נולד ב-18 בנובמבר 1964) הוא פוליטיקאי אמריקאי ממוצא היספני, המכהן כחבר בית הנבחרים של ארצות הברית מטעם מחוז הקונגרס ה-24 של מדינת קליפורניה. קרבחאל הוא חבר המפלגה הדמוקרטית.

== ביוגרפיה ==
קרבחאל נולד ביישוב מורולאון שבמקסיקו ב-1964 ובהמשך היגר לארצות הברית. תחילה התיישבה משפחתו באריזונה, אם כי לאחר מכן עברה המשפחה לאוקסנארד שבקליפורניה, שם עבד אביו כחקלאי. קרבחאל למד באוניברסיטת קליפורניה בסנטה ברברה ואחר כך באוניברסית גרדואייט פילדינג (Fielding Graduate University) שם השלים לימודי תואר שני בניהול ארגוני. במשך שמונה שנים שירת קרבחאל בכוחות המילואים של חיל הנחתים של ארצות הברית, גם במהלך מלחמת המפרץ, אם כי לא עזב את ארצות הברית היבשתית. ב-2004 נבחר קרבחאל למועצת המפקחים של מחוז סנטה ברברה כנציג הרובע הראשון מטעם המפלגה הדמוקרטית. הוא נבחר מחדש ב-2008 וב-2012.

ב-2015 הודיע על כוונתו לייצג את מחוז הקונגרס ה-24 של מדינת קליפורניה בבית הנבחרים של ארצות הברית, לאחר שהדמוקרטית המכהנת לויס קאפס הודיעה על פרישתה. קרבחאל נתפש כאחד משני המתמודדים המובילים בבחירות המטרימות מטעם המפלגה הדמוקרטית, לצד ראשת עיריית סנטה ברברה הלנה שניידר. שניידר וקרבחאל ניצבו בפני המתמודדים מטעם המפלגה הרפובליקנית קטשו אצ'אדיחאן והעוזר הפרלמנטרי לשעבר ג'סטין פאריד. בסך הכל, בבחירות המטרימות התמודדו ארבעה דמוקרטים, שלושה רפובליקנים ושני מועמדים עצמאיים.

ביום הבחירות המטרימות שהתקיים ב-7 ביוני 2015 הגיע קרבחאל למקום עם 31.9% מקולות הבוחרים, שהם 66,402 קולות כשרים. ב-8 בנובמבר גבר קרבחאל על מועמד המפלגה הרפובליקנית ג'סטין פאריד בפער של כ-21 אלף קולות. בראשית ינואר 2017 קרבחאל הושבע לתפקידו, וגם בבחירות 2018 נבחר מחדש לקונגרס של ארצות הברית. מאז היבחרו לקונגרס הוא חבר בוועדת הכוחות המזוינים, בוועדת התחבורה והתשתית ובוועדת התקציב של בית הנבחרים. הבחירות המקדימות לנשיאות ארצות הברית במפלגה הדמוקרטית 2020 הביע את תמיכתו בחבר בית הנבחרים לשעבר בטו או'רורק.

קרבחאל מתגורר בהווה בסנטה ברברה ונשוי לג'ינה, עמה הוא חובק שני ילדים.

== קישורים חיצוניים ==

* 

* 

== הערות שוליים ==

קטגוריה:אמריקאים ממוצא מקסיקני
קטגוריה:מהגרים ממקסיקו לארצות הברית
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת קליפורניה בסנטה ברברה
קטגוריה:אמריקאים שנולדו ב-1964
Mama Lover

Mama Lover (בעברית: מאמא מאהבת) הוא אלבום אולפן שני של הלהקה זמרות הפופ הרוסיות Serebro. האלבום יצא לאור ב-19 ביולי 2012, על ידי חברות התקליטים סוני מיוזיק אנטרטיינמנט ו-קולומביה רקורדס.

==רשימת רצועות==

* כל השירים הופקו והולחנו על ידי מקסים פדיב, כאשר אולגה סריאבקינה בין היתר כתבה את רובו האלבום.

==קישורים חיצוניים==

קטגוריה:אלבומי 2012
קטגוריה:אלבומים באנגלית
ניקלאס קאול

ניקלאס קאול (בגרמנית: Niklas Kaul; נולד ב-11 בפברואר 1998) הוא אתלט גרמני, אלוף העולם (דוחה 2019) ואלוף אירופה (מינכן 2022) בקרב עשר.

==ביוגרפיה==
קאול גדל במיינץ שבגרמניה. בנעוריו התאמן בכדוריד, הטלת כידון ובקרב רב.

באליפות העולם עד גיל 18 שנערכה ב-2015 בקולומביה זכה במדליית זהב בקרב עשר בשיא עולם לנערים ובמדליית כסף בהטלת כידון. באליפות העולם עד גיל 20 ב-2016 זכה במדליית זהב בקרב עשר וכך גם באליפות אירופה באתלטיקה עד גיל 20 ב-2017. באותה שנה קבע שיא עולם לנוער של 8435 נקודות.

באליפות אירופה באתלטיקה 2018 סיים רביעי בקרב עשר בשיא אישי של 8220 נקודות. באליפות העולם באתלטיקה 2019 זכה במדליית זהב בשיא אישי של 8691 נקודות. הוא שיפר במהלך התחרות את שיאיו האישיים בקפיצה במוט, זריקת דיסקוס והטלת כידון (שיא אליפות לקרב עשר של 79.05 מטר). הוא היה בכך לאלוף הצעיר ביותר בענף זה.

באולימפיאדת טוקיו פרש במהלך התחרויות לאחר שנפצע במהלך ריצת 400 מטר, קודם לכן שיפר את שיאיו האישיים בקפיצה לרוחק ובקפיצה לגובה.

באליפות העולם באתלטיקה 2022 סיים במקום השישי בתוצאה של 8,434 נקודות.

באליפות אירופה באתלטיקה 2022 זכה במדליית זהב בתוצאה של 8,545 נקודות.

==שיאים אישיים==
*קרב עשר: 8,691 נקודות (2019)
*ריצת 100 מטר: 11.16 שניות (2022)
*קפיצה לרוחק: 7.44 מטר (2024)
*הדיפת כדור ברזל: 15.19 מטר (2019)
*קפיצה לגובה: 2.11 מטר (2021)
*ריצת 400 מטר: 47.87 שניות (2022)
*ריצת 110 מטר משוכות: 	14.17 שניות (2024)
*זריקת דיסקוס: 49.89 מטר (2024)
*קפיצה במוט: 5.00 מטר (2019)
*הטלת כידון: 79.05 מטר (2019)
*ריצת 1500 מטר: 4:10.04 דקות (2022)

==קישורים חיצוניים==

==הערות שוליים==

קטגוריה:אתלטים גרמנים
קטגוריה:מתחרים בקרב עשר
קטגוריה:אלופי עולם באתלטיקה
קטגוריה:אלופי אירופה באתלטיקה
קטגוריה:גרמנים שנולדו ב-1998
קטגוריה:מתחרים בקרב עשר באולימפיאדת טוקיו (2020)
קטגוריה:מתחרים בקרב עשר באולימפיאדת פריז (2024)
נקודת רוסיני

נקודת רוסיני (באנגלית: Rossini Point) היא לשון יבשה מכוסה שלג בצידו הדרומי האי אלכסנדר, שבאנטארקטיקה.

הנקודה מהווה את הקצה הדרום מזרחי של המפרץ אותו מכסה מדף הקרח באך (הנקודה השנייה היא נקודת ברליוז).

שיא גובהה של לשון היבשה, 377 מטרים מעל פני הים.

== היסטוריה ==
=== גילוי ומיפוי הנקודה ===

הנקודה מופתה באופן גס על ידי השירות האנטארקטי של ארצות הברית בין השנים 1939–1941.

הנקודה מופתה בשנית בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.

=== מקור השם ===

שמה של הנקודה ניתן לה על ידי הוועדה המייעצת לשמות אנטארקטיים של בריטניה.

הנקודה נקראת על שמו של המלחין האיטלקי ג'ואקינו רוסיני; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:12926 נקודת רוסיני] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130966 נקודת רוסיני] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12389&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת רוסיני] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/14-days/rossini-point_antarctica_6624402 מזג אוויר נוכחי מועדכן עבור נקודת רוסיני]
** [https://www.meteoblue.com/en/weather/14-days/rossini-point_antarctica_6624402 תחזית מזג אוויר עדכנית ארוכת טווח עבור נקודת רוסיני]

== הערות שוליים ==

קטגוריה:רוסיני
רוסיני
נקודת ברליוז

נקודת ברליוז (באנגלית: Berlioz Point) היא לשון יבשה מכוסה שלג בצידו הדרומי של חצי האי בטהובן, באי אלכסנדר, שבאנטארקטיקה.

הנקודה מהווה את הקצה הצפון מערבי של המפרץ אותו מכסה מדף הקרח באך (הנקודה השנייה היא נקודת רוסיני).

== היסטוריה ==
=== גילוי ומיפוי הנקודה ===

הנקודה מופתה באופן גס על ידי השירות האנטארקטי של ארצות הברית בשנת 1940.

הנקודה מופתה בשנית התבסס על תצלומי אוויר שצולמו על ידי משלחת החקר האנטארקטית רון בשנים 1947–1948, המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960.

=== מקור השם ===

שמה של הנקודה ניתן לה על ידי הוועדה המייעצת לשמות אנטארקטיים של בריטניה.

הנקודה נקראת על שמו של המלחין הצרפתי הקטור ברליוז; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1277 נקודת ברליוז] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122452 נקודת ברליוז] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1232&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת ברליוז] באתר הגאזט האנטארקטי המשווה SCAR של ממשלת אוסטרליה
* [https://geografiainfo.es/nombres_geograficos/antname.php?uni=1277&fid=antgeo_102 תצלום לוויין של אזור נקודת ברליוז]
* [http://news.bbc.co.uk/2/mobile/science/nature/7226358.stm בלוג המתאר ביקור באזור] אתר ה-BBC
* [https://www.meteoblue.com/en/weather/current/berlioz-point_antarctica_6624337 מזג אוויר עדכני בנקודת ברליוז]
** [https://www.meteoblue.com/en/weather/14-days/berlioz-point_antarctica_6624337 תחזית מזג אוויר עדכנית ארוכת טווח עבור נקודת ברליוז]

== הערות שוליים ==

קטגוריה:הקטור ברליוז
ברליוז
ועדת העסקים הקטנים והיזמות של הסנאט של ארצות הברית

ועדת העסקים הקטנים והיזמות של הסנאט של ארצות הברית (באנגלית: United States Senate Committee on Small Business and Entrepreneurship) היא ועדה קבועה בסנאט של ארצות הברית. הוועדה מפקחת על הסוכנות לעסקים קטנים של ארצות הברית ואחראית על מחקר וחקירת הסוגיות הנוגעות לעסקים הקטנים של אזרחי ארצות הברית.

== היסטוריה ==
ב-8 באוקטובר 1940 הוקמה בסנאט האמריקאי הוועדה המיוחדת לחקירת ולסקירת בעיות של ארגוני עסקים קטנים (שכונתה גם הוועדה המיוחדת לחקר בעיות של עסקים קטנים אמריקאים). ב-31 בינואר 1949 הופסקה הפעילות של ועדה מיוחדת זו, אך ב-20 בפברואר 1950 הוקמה "הוועדה המיוחדת לעסקים קטנים" עם אישור החלטה מספר 58 של מליאת הסנאט במהלך הקונגרס ה-81. הרכב ועדה זו מנה תשעה סנאטורים בלבד, ובראשו עמד הסנאטור ג'ון ספרקמן מאלבמה. זו הייתה הוועדה הנבחרת הראשונה שהקים הסנאט הפועלת עד היום.

פעילות הוועדה הנבחרת ב-25 במרץ 1981 נפסקה, ואז הפכה לוועדת העסקים הקטנים ותפקדה כוועדה קבועה. ב-29 ביוני 2001 שינה יושב ראש הוועדה, הסנאטור ג'ון קרי ממסצ'וסטס, ל"ועדת העסקים הקטנים והיזמות". תחומי השיפוט של הוועדה עברו במרוצת השנים שינויים רבים מאז נוסדה לראשונה, באמצעות מתן סמכויות נוספות או על ידי שינוי אופן מינוי חברי הוועדה. אף שהוקמה לראשונה כוועדה נבחרת עם אחריות מוגבלת, היא מחזיקה כיום כמעט בכל המאפיינים של ועדה קבועה, כפי שתואר על פי כלל מספר 25 של הסנאט.

במהלך הקונגרס ה-96 של ארצות הברית (1979–1981) פעלה הוועדה למען חקיקה המאשרת מחדש את הסוכנות לעסקים קטנים של ארצות הברית ושהרחיבה את הסוכנות כך שתכלול תוכניות הלוואה למעסיקי עובדים, מרכזים לפיתוח עסקים קטנים והגדלת הסיוע בפיתוח יצוא לעסקים קטנים. מאז נוסדה הוועדה, התקיימו במסגרתה דיונים בנושא הפחתת והסרת עבודות ניירת (מה שהוביל בסופו של דבר לחקיקת "חוק הפחתת הניירת" בדצמבר 1980), הקמת הון, רפורמה ב"חוק מיסים וניירות ערך לעסקים קטנים", השבתת מפעלי פלדה והשפעת האינפלציה על פעולות הממשלה בענף השיכון.

== יושבי ראש הוועדה ==
{| class="wikitable"
|+יושבי ראש הוועדה המיוחדת לעסקים קטנים
!יו"ר
!מפלגה
!מדינה
!שנות כהונה
|-
|ג'ון ספרקמן
|
|
|1953–1950
|-
|אדוארד ג'ון ת'אי
|
|
|1955–1953
|-
|ג'ון ספרקמן
|
|
|1967–1955
|-
|ג'ורג' סמאת'רס
|
|
|1969–1967
|-
|אלן בייבל
|
|
|1974–1969
|-
|גיילורד נלסון
|
|
|1981–1974
|}
{| class="wikitable"
|+יושבי ראש ועדת העסקים הקטנים והיזמות
!יו"ר
!מפלגה
!מדינה
!שנות כהונה
|-
|לוול ויקר
|
|
|1987–1981
|-
|דייל באמפרס
|
|
|1995–1987
|-
|קיט בונד
|
|
|2001–1995
|-
|ג'ון קרי
|
|
|2001
|-
|קיט בונד
|
|
|2001
|-
|ג'ון קרי
|
|
|2003–2001
|-
|אולימפיה סנואו
|
|
|2007–2003
|-
|ג'ון קרי
|
|
|2009–2007
|-
|מרי לנדרו
|
|
|2014–2009
|-
|מריה קנטוול
|
|
|2015–2014
|-
|דייוויד ויטר
|
|
|2017–2015
|-
|ג'ים ריש
|
|
|2019–2017
|-
|מרקו רוביו
|
|
|2021–2019
|-
|בן קרדין
|
|
|מאז 2021
|}

== קישורים חיצוניים ==
* 

== הערות שוליים ==

עסקים קטנים
Free Spirit

Free Spirit (בעברית: רוח חופשית) הוא אלבום האולפן האחד עשר של הזמרת-יוצרת הוולשית בוני טיילר.<ref name=":1"></ref> האלבום יצא לאור בשנת 1995, על ידי חברת התקליטים איסט ווסט רקורדס, וב-26 במרץ 1996, יצא מחדש.<ref name=":1" /> מתוך האלבום יצאו ארבעה סינגלים.<ref></ref><ref></ref><ref></ref><ref></ref>

עם יציאתו נכנס האלבום אל המקום ה-22 במצעד האלבומים שבנורווגיה.<ref></ref>

== רקע וביקורות ==
האלבום הופק על ידי אומברטו גטיקה, סטיוארט אמרסון, דייוויד פוסטר, סימון פרנגלן, אנדי היל, כריסטופר ניל, סטיבן רינקוף, ג'ים סטיינמן וצ'ארלס ווסול.<ref></ref> מתוך המהדורה המחודשת יצא הסינגל "Limelight", אשר לא זכה להצלחה לה זכו שלושת הסינגלים שיצאו לפניו.<ref name=":1" />

עבור האלבום הקליטה טיילר מחדש את הלהיט "Bridge over Troubled Water".<ref></ref>

== סיבוב הופעות ==
במטרה לקדם את האלבום, יצאה טיילר לסיבוב ההופעות השלישי שלה "Free Spirit Tour".<ref name=":0"></ref> סיבוב ההופעות החל ב-1 באפריל 1996 והסתיים ב-11 במאי באותה השנה.<ref name=":0" /><ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 1995
קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אטלנטיק רקורדס
פרידייש קוראני (פוליטיקאי)

פרידייש קוראני הבן, (פוליטיקאי), הברון מטולצ'ווה (בהונגרית: Tolcsvai báró Ifjabb Korányi Frigyes, פשט, 21 ביוני 1869 – בודפשט, 26 בדצמבר 1935) היה כלכלן הונגרי ממוצא יהודי, שר האוצר של הונגריה מספר פעמים, סופר, בנו של פרידייש קוראני (רופא).

== ביוגרפיה ==
הוא בנו של הברון פרידייש קוראני (מקודם קורנפלד), שהיה פרופסור לרפואה פנימית באוניברסיטת בודפשט. גם בנו פרידייש קוראני הבן למד באוניברסיטאות בבודפשט ומחוצה לה כלכלה. הוא הצטרף למשרד האוצר בשנת 1892, עד מהרה הפך ליועץ אגף, ומשנת 1912 היה המנהל הכללי של "קואופרטיב האשראי המרכזי הלאומי". מ 12 בספטמבר 1919 ועד 16 בדצמבר 1920 כיהן כשר האוצר.<ref>Ebből az időszakból származó írása: A kommün pénzügyi mérlege. In: [https://archive.org/stream/vrsrmuralo00husz#page/n5/mode/2up A vörös rémuralom Magyarországon. Szerk. Huszár Károly. New York, 1920. (54-66. old.)]</ref> לאחר התפטרותו מהתפקיד זה שב לכהן כראש קואופרטיב האשראי הלאומי המרכזי. לאחר סיום כהונתו כשר האוצר הצטרף לקבוצת נציגי מתנגדים גולים לממשלה, ובשנת 1922 הצטרף למפלגה המאוחדת. בין מרץ 1923 לנובמבר 1924 היה שוב שר האוצר בממשלת הרוזן אישטוואן בתלן, אך מונה באותה שנה לשגריר הונגריה בפריז. בשנת 1928 התמנה לנשיא המרכז למוסדות פיננסים. בין 1931 לבין 1932 עד ה-1 באוקטובר, מונה שוב לשר האוצר בממשלת דיולה קרואי. עוצר הונגריה האדמירל מיקלוש הורטי מינה אותו כחבר לכל ימי חייו בבית העליון של הפרלמנט ההונגרי. הוא נפטר בשנת 1935 בגיל 66.

== יצירותיו הספרותיות ==
קוראני עסק גם בספרות וכתב רומנים ומחזות:
* שחר השחר (דרמה חברתית, 1900)
* גאבור סרדי (רומן, 1902)
* תלתל של זהב (רומן, 1904)
* גני אירנה (1906)
* מכתבי אישה חדשה (סיפור קצר)
* דייג המתים (סיפור קצר)
* וידוי (סיפור קצר)

=== תרגומיו ===
* גונקור: קרולי באופן דמילי (רומן קלאסי),
* גי דה מופאסאן: מונט-אוריול (רומן קלאסי)

== לקריאה נוספת ==
* לקסיקון ספרותי הונגרי. (szerk.) Dézsi Lajos – Pintér Jenő – Ványi Ferenc (szerk.): Magyar irodalmi Lexikon, "Studium" kiadása, Budapest, 1926, 479. o.
* לקסיקון ביוגרפי הונגרי. פרידייש קוראני (פוליטיקאי) Magyar életrajzi lexikon I–IV. Főszerk. Kenyeres Ágnes. Budapest: Akadémiai. 1967–1994

==קישורים חיצוניים==

== הערות שוליים ==

קטגוריה:פוליטיקאים יהודים הונגרים
קטגוריה:חברי בתים עליונים
קטגוריה:שרי אוצר
קטגוריה:שגרירים
קטגוריה:כלכלנים יהודים הונגרים
קטגוריה:מקבלי אות לגיון הכבוד
קטגוריה:ברונים יהודים-הונגרים
קטגוריה:אצולה יהודית הונגרית
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1869
קטגוריה:הונגרים שנפטרו ב-1935
ליאונינגוזאורוס

ליאונינגוזאורוס (שם מדעי: Liaoningosaurus; מילולית: "הלטאה של ליאונינג") הוא סוג של דינוזאור ממשפחת האנקילוזאוריים אשר היה הסוג המוקדם ביותר למשפחתו והוא חי במשך הקרטיקון התחתון שלפני 122 מיליון שנה במזרח אסיה. הוא התגלה בתצורת יישיין שבמחוז ליאונינג בסין בידי החוקר הסיני שו שינג וצוותו והוא גם הגדיר את הדינוזאור בשנת 2001. סוג זה כלל מין אחד - Liaoningosaurus paradoxus.

דינוזאור זה התגלה מממצא בודד של פרט באורך 34 סנטימטרים שכלל רמזים לכך שהיה דינוזאור מימי והתבסס על שרידים שנמצאו בבטנו שאולי ניזון מדגים - דבר ייחודי לדינוזאורים בעלי אגן דמוי עוף הנחשבים לצמחוניים, למעט המינים הפרימיטיביים ביותר של הפכיצפלוזאוריים ומשפחת ההטרודונטוזאוריים. הוא גם היה בעל שיניים חרוטיות מחודדות מאוד בניגוד לשיניים השטוחות והנמוכות של רוב האנקילוזאורים. הרגליים גם היו שטוחות יחסית והטפרים שלהם ארוכים מאוד באופן יחסי, כך שהדינוזאור אולי היה אוכל דגים או לפחות אוכל-כול בעל מבנה המתאים לשחייה.

דבר ייחודי נוסף של יצור זה הוא מעטה אוסטאודרם שהתגלה על בטנו והיה שונה בהרכבו מזה של כל אנקילוזאור אחר. הוא היה בעל חיפוי גבשושיות בצורת מעוינים לאורך הבטן. הוא היה גם בעל גבשושיות לאורך גבו עם דוקרנים קטנים לרבות דוקרן ארוך מעל כתפיו. דוקרנים אלה שימשו להרתעת טורפים יבשתיים ומימיים, בדומה לשריון הצבים אך מעט חלש יותר. עם זאת החוקרת ויקטוריה ארבור בדקה ב-2013 מעטה משוריין על הבטן ומצאה רק שרידי עור מת שהשתמר.

מבנהו המשונה של אנקילוזאור זה היה שונה ממרבית האנקילוזאורים, אך הוא היה קרובם של האנקילוזאורוס והאאופלוצפלוס ושל אנקילוזאורים מסין כמו הגוביזאורוס, אך היה עתיק יותר ובעל מאפיינים של הנודוזאוריים.

==קישורים חיצוניים==

קטגוריה:אנקילוזאוריים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי שו שינג
קטגוריה:מאובני טקסונים שתוארו ב-2001
AG2R Citroën

AG2R Citroën
היא קבוצת אופני כביש מקצוענית צרפתית מסבב ה-UCI World Tour. הקבוצה מתמחה בעיקר בתחום הגרנד טורס ונחשבת לקבוצה הצרפתית הבכירה בענף אופני הכביש ביחד עם קבוצת FDJ.

== ספונסרים ==
הקבוצה נתמכת כלכלית על ידי חברת AG2R La Mondiale, חברת ביטוח ידועה בצרפת. החל מ-2021, חברת הרכב הצרפתית סיטרואן נכנסה כספונסר המשני של הקבוצה, ושמה שונה ל-AG2R Citroën.

== היסטוריה ופעילות ==
הקבוצה באליפות העולם בנגד השעון הקבוצתי, 2018
הקבוצה קמה בשם "Chazal" בשנת 1992. 

בשנותיה הראשונות, הייתה קבוצה קטנה שמיעטה לנצח. אך רשמה קפיצת מדרגה בשנת 1998, כשניצחה את לה פלש ואלון עם בו המבורגר הדני ואת מרוץ אמסטל גולד עם רולף יארמן ההולנדי. וקטע ראשון בגרנד טור, כאשר ז'אן קירסיפו האסטוני ניצח את הקטע ה-3 בוואלטה אספנייה. 

בשנת 2001 הקבוצה השיגה את הניצחון (בקטע) הראשון שלה בטור דה פראנס, כאשר ז'אן קריסיפו ניצח את הקטע ה-6. לאחר מכן, קריסיפו ניצח גם את הקטע ה-5 במרוץ. 

קריסיפו, שהיה אחד הרוכבים הבולטים בקבוצה ורכב בה מאז הקמתה, עזב אותה ב-2005. ב-2006, הקבוצה השיגה ניצחון ראשון בג'ירו ד'איטליה, כשתומאס ואייטקוס הליטאי ניצח את הקטע ה-8. באותה עונה, סילבן קלזטי ניצח קטע גם בטור דה פראנס.

ב-2008, חברת AG2R La Mondiale נכנסה כספונסר הראשי של הקבוצה ושמה של הקבוצה שונה בהתאם. הקבוצה התקשתה להתבלט בשנים הבאות ורוב הניצחונות שלה הגיעו במרוצים מקומיים וברמה יחסית נמוכה בצרפת, אך ב-2016, רומן בארדה סיים שני בטור דה פראנס וב-2017 סיים שלישי. 
ב-2019, בארדה ניצח את קטגוריית ההרים בטור דה פראנס. וג'ופרי בושאר ניצח את קטגוריית ההרים בוואלטה אספנייה.

החל מעונת 2021 נכנסה חברת סיטרואן הצרפתית כספונסר לקבוצה ושמה שונה ל-"AG2R סיטרואן". הקבוצה גם שינתה את פניה מקצועית באותה עונה, לאחר עזיבתם של שניים מהרוכבים הבולטים שלה, רומן בארדה ופייר לאטור, וצירופם של רוכבים כמו גרג ואן אוורמאט, בוב יונגלס ואחרים.

== סגל הקבוצה ==

== פרשיות סמים ==
סטיב הואנארד , רוכב הולנדי שרכב בקבוצה, יצא חיובי בבדיקת EPO ב-ספטמבר 2012 ובשל כך הושעה מפעילות באופן זמני. 

גם סילבן ז'ורז'ס הושעה מפעילות בקבוצה, לאחר שבמאי 2015 יצא חיובי בבדיקה של החומר הפטימנול. ז'ורז'ס הושעה לשישה חודשים.

עוד רוכב בקבוצה שהושעה היה לויד מונדרוי , לאחר שיצא חיובי בבדיקת EPO.

== קישורים חיצוניים ==

* 

== הערות שוליים == 

קטגוריה:קבוצות אופניים
קטגוריה:צרפת: אופניים
ענת אלימלך: הילדה הכי יפה בירושלים

ענת אלימלך: הילדה הכי יפה בירושלים הוא סרט טלוויזיה ישראלי מסוגת דוקו-דרמה משנת 2020, העוסק במערכת היחסים בין ענת אלימלך ובן זוגה, דוד אפוטה. הסרט בוים על ידי עמנואל נקש, נכתב על ידי גידי מרון, והופק על ידי דנה כהן הפקות וסלוצקי אפיקי תקשורת. בסרט מככבים אגם רודברג בתור ענת אלימלך ורוי מילר בתור דוד אפוטה.

הסרט שודר לראשונה בערוץ קשת 12 כמיני סדרה בעלת שני פרקים, כאשר הפרק הראשון שודר ב-6 בפברואר 2020, והפרק השני שודר ב-9 בפברואר באותה שנה. אורך הסרט הוא כ-110 דקות.

למרות נתוני הרייטינג הגבוהים של הסרט, הוא קיבל ביקורות שליליות מהמבקרים.

== תקציר העלילה ==
עלילת הסרט מתרחשת בירושלים בסוף שנות ה-90, בשיא הפרסום של ענת אלימלך, דוגמנית, שחקנית ומנחה, ומנגד, הקריירה של דוד אפוטה, ספר מצליח. אפוטה ליווה את אלימלך לאורך הצלחתה, עד שהתחילו שמועות על גברים אחרים בחייה, דבר שגרם לו להיות קנאי ואובססיבי. שמועות אלו, הובילו בסופו של דבר את אפוטה לרצוח את אלימלך ולהתאבד מיד לאחר מכן.

במהלך הסרט מוצגים קטעי ארכיון, עדויות וראיונות עם אישים, ביניהם רובי דואניאס ועוזי ברעם.

== שחקנים ודמויות ==
* אגם רודברג בתפקיד ענת אלימלך - דוגמנית, שחקנית ומנחה.
* רוי מילר בתפקיד דוד אפוטה - ספר צמרת ומלך חיי הלילה.
*יניב לוי בתפקיד אבי אלימלך - אביה של ענת.
* אורנה פיטוסי בתפקיד רחל לביא - אסטרולוגית. חברה טובה של דוד.
*דקר אזולאי
*כרמית לויטה
*ג'רמי פינטו
*יובל רוביצ'ק

== הפקה ==
ביוני 2019, הוכרז שהסרט יצולם בקיץ של אותה שנה ושאגם רודברג תשחק את ענת אלימלך.

הקרנת טרום הבכורה של הסרט נעשתה ב-3 בפברואר 2020, כאשר שבוע לפני כן נעשתה על רודברג כתבה באולפן שישי, בה היא סיפרה שהיא חוותה מערכת יחסים מטלטלת עם בן זוג אובססיבי, בדומה לאלימלך. בנוסף, רודברג אמרה "שנים היה לי חלום לשחק אותה, כי הרגשתי שיש שם איזה סיפור שחייבים לספר".

מספר שעות לפני שידור החלק הראשון של הסרט, הודיעה רודברג בחשבון האינסטגרם שלה, שהיא מתכוונת לתרום את משכורתה מהפקת הסרט למקלט לנשים מוכות בדרום הארץ.

== ביקורות ==
הסרט זכה לביקורות שליליות על ידי המבקרים, אף על פי נתוני הרייטינג הגבוהים של הסרט - בחלק הראשון של הסרט צפו כ-339 אלף צופים עם נתון של 16.6%, ובחלק השני של הסרט צפו כ-401 אלף צופים עם נתון של 15.1%.

נדב מנוחין מאתר "וואלה! NEWS" כתב שההפקה פושרת כמעט מכל בחינה אמנותית, וכל הווייתה היא אילוסטרציה שלא מותירה רושם רב. גדי סולומון מאתר "ישראל היום" כתב שהמשחק היה סביר, כמו כן, הוא כתב שהיה ניסיון להשתמש בשני ז'אנרים ובשניים לא הצליחו להשתמש כמו שצריך. סמדר שילוני מאתר "ynet" כתבה שהפכו את הסיפור הטרגי של אלימלך לטלנובלה שטוחה וצהבהבה. באתר "מעריב" כתבה צוף ישראלי שהמשחק של רודברג ומילר לא אמין, ושהסצנות לוקות בחסר. אריאנה מלמד מאתר "הארץ" כתבה שהסרט לא אמין אך הוא כלי פדגוגי טוב.

== קישורים חיצוניים ==

* 

== הערות שוליים ==

קטגוריה:סרטים בעברית
קטגוריה:סרטי טלוויזיה ישראליים
קטגוריה:קשת: תוכניות וסדרות
קטגוריה:סרטים ישראליים המבוססים על סיפור אמיתי
קטגוריה:סרטי 2020
קטגוריה:ירושלים בתרבות ובאמנות
קטגוריה:סרטים ישראליים משנת 2020
ארתור ורשנר

ארתור ורשנר (בגרמנית: Arthur Wreschner; 9 ביולי 1866 - 5 בספטמבר 1932) היה פסיכולוג יהודי שווייצרי שעסק בפסיכואנליטיקה.

== ביוגרפיה ==
ורשנר נולד וגדל בברסלאו לרב זאב נחום ורשנר ולשרלוט לבית פאלק (צאצאית של ה"פני יהושע"). משפחתו, שהוציאה כבר מדענים ומלומדים, חינכה אותו בגישה דתית אורתודוקסית.

ורשנר החל את דרכו בסמינר לרבנים. לאחר מכן פנה ללימודי רפואה תוך שהוסמך וקיבל תואר דוקטור, במקביל ללימודי פילוסופיה באוניברסיטת וינה. עבודת הדוקטורט שלו באוניברסיטת ברלין עסקה בתאוריות הידע של קאנט ופלטנר.

בשנת 1900 עבר לציריך והחל את דרכו כמדריך בחוג לפסיכולוגיה במכון הטכנולוגי של ציריך ובאוניברסיטת ציריך, שבה מונה בשנת 1910 לפרופסור.
ורשנר לימד במוסדות הללו הן קורסים בתחום הפסיכולוגיה והן בתחום הפילוסופיה. הוא פרסם מאמרים בכתבי עת וספרים מדעיים.

== ספריו ==
ורשנר כתב כמה ספרים מלומדים, בהם באים לידי ביטוי תחומי העניין הספציפיים שלו:

*Methodologische Beitraege zu psychophysischen Messungen, 1898 
*Die Reproduktion und Assoziation von Vorstellungen, 1907–09 
*Die Sprache des Kindes, 1912 
*Das Gefuehl, 1931. 

== חיים אישיים ==
היה נשוי לבלה לבית ממלוק. לזוג נולדו 3 ילדים, ביניהם וולטר ורשנר (1983-1904), שבמקצועו היה עורך דין וכיהן כנשיא הקהילה היהודית בציריך ואף שימש נשיא קרן היסוד בשווייץ.

אחיו היה יעקב יהודה ורשנר.

==קישורים חיצוניים==

== הערות שוליים ==

קטגוריה:פסיכולוגים יהודים
קטגוריה:פילוסופים יהודים
קטגוריה:בוגרי אוניברסיטת הומבולדט של ברלין
קטגוריה:פסיכולוגים שווייצרים
קטגוריה:פילוסופים שווייצרים
קטגוריה:פסיכואנליטיקאים יהודים
קטגוריה:שווייצרים שנולדו ב-1866
קטגוריה:נפטרים ב-1932
פרס לסקר-דבייקי למחקר קליני רפואי

פרס לסקר-דבייקי למחקר קליני רפואי הוא אחד מפרסי לסקר הניתנים על הישגים במחקר רפואי. הפרס מוענק על עבודה יוצאת דופן להבנה, אבחון, מניעה, טיפול וריפוי של מחלות.<ref></ref> הפרס נוסד תחת השם "פרס אלברט לסקר למחקר קליני רפואי", בשנת 2008 שונה שם הפרס, לשמו הנוכחי, לכבוד מייקל דבייקי.

== זוכים ==
[https://laskerfoundation.org/award/clinical/ רשימת הזוכים המלאה] באתר קרן לסקר.
* 1946 - קרל לנדשטיינר
* 1949 - פיליפ שוולטר הנץ', אדוארד קלווין קנדל, מקס תיילר
* 1951 - אליז ל'ספרנס
* 1954 - אלפרד בלאלוק, הלן טאוסיג
* 1956 - יונה סאלק
* 1963 - מייקל דבייקי, צ'ארלס ב. הגינס
* 1965 - אלברט סייבין
* 1966 - סידני פארבר
* 1968 - ג'ון היישם גיבון
* 1975 - גודפרי האונספילד
* 1976 - ג'יימס וו. בלאק
* 1982 - אליזבת פ. ניופלד
* 1984 - פול לוטרבור
* 1986 - לוק מונטנייה
* 1987 - מוגנס סקואו
* 1995 - בארי מרשל
* 1996 - רחל שניאורסון
* 1997 - אלפרד סומר
* 1998 - ג'נט דוויסון ראולי
* 2000 - הארווי אלטר, מייקל האוטון
* 2001 - רוברט אדוארדס
* 2002 - וילם יוהאן קולף
* 2005 - אלק ג'פריס ואדווין סאת'רן
* 2006 - אהרן בק
* 2011 - טו יויו
* 2012 - תומאס סטרזל
* 2013 - אינגבורג הוכמאייר
* 2015 - ג'יימס אליסון
* 2016 - צ'ארלס רייס
* 2021 - קטלין קריקו, דרו וויסמן

==קישורים חיצוניים==
* 

== הערות שוליים ==

קליני
Puppy Love (שיר של פול אנקה)

"Puppy Love" (בעברית: "אהבת ילדות") הוא שיר מאת פול אנקה משנת 1960. את השיר כתב אנקה עבור אנט פוניצ'לו, איתה היה לו רומן במהלך נופש.<ref></ref> הגרסה של אנקה הגיעה למקום השני במצעד בילבורד הוט 100, אחרי הנעימה "Theme from A Summer Place" של פרסי פיית',<ref></ref> ולמקום ה-33 במצעד הסינגלים הבריטי.<ref name="occ"></ref>

== הגרסה של דוני אוסמונד ==

12 שנים לאחר מכן הקליט דוני אוסמונד גרסה מחודשת של השיר. הסינגל יצא לאור ב-19 בפברואר 1972, והגיע למקום השלישי בבילבורד הוט 100 ב-1 באפריל אותה שנה. השיר הגיע לראש המצעד באפריל 1972 במצעד הסינגלים הקנדי של RPM ושהה שם במשך שלושה שבועות. במצעד הסינגלים הבריטי שהה השיר במקום הראשון משך חמישה שבועות ביולי אותה שנה.<ref name="occosmond"></ref> במצעד השנתי של בילבורד דורג השיר במקום ה-67. בשנת 2002 הוקלטה גרסת כיסוי של השיר על ידי להקת הפופ הבריטית S Club 8. ב-24 במרץ 1972 קיבל השיר מעמד של תקליט זהב מטעם איגוד תעשיית ההקלטות האמריקאי.

ב-15 במרץ 1972 השמיע הדי ג'יי רוברט ו. מורגן את השיר בביצוע דוני אוסמונד במשך 90 דקות ללא הפסקה, בתחנת הרדיו KHJ בלוס אנג'לס. עקב תלונות של מאזינים, פשטה משטרת לוס אנג'לס על התחנה. אבל השוטרים המבולבלים, עזבו את המקום מבלי לבצע מעצרים.<ref></ref>

=== מיקומי שיא ===

=== נתוני מכירות ===
{| class="wikitable sortable"
!אזור
!תארים
!מכירות
|-
!ארצות הברית (RIAA)
|זהב
|1,000,000
|}

== בתרבות הפופולרית ==
* השיר מוזכר בסרט ההנפשה הקצר "A Symposium on Popular Songs" משנת 1962 של חברת וולט דיסני, שהיה מועמד לפרס אוסקר, בשיר "Puppy Love Is Here to Stay". את השיר כתבו רוברט וריצ'רד שרמן, שכתבו להיטים רבים לאנט פוניצ'לו. דיסני השתמשו בשיר גם ב-1987 בתוכנית הספיישל הטלוויזיונית "DTV Doggone Valentine" בקליפים מתוך הסרט "על כלבים וגנבים".
* השיר מושמע בסרט הקצר של וולאס וגרומיט "עניין של חיים ומוות".
* ב-2001 הוקלט השיר על ידי זמרת הטין פופ מיירה לפסקול הסרט "102 כלבים וגנבים".
* גרסאות כיסוי של השיר הוקלטו ב-1963 על ידי לדו לסקובאר, ב-2006 על ידי בבי דול, ב-2007 על ידי דמיאן מקגינטי, וב-2009 על ידי איימי ויינהאוס.
* השיר הושמע בסרט המשפחה הקומי "המסכה חוזרת" משנת 2005.
* השיר הושמע בסצנה מהסרט "ברוכים הבאים לזומבילנד" עם וודי הרלסון בסצנת פלאשבק.
* השיר מושמע בפרק בסדרת הטלוויזיה "משפחת סימפסון".

== גרסאות כיסוי נוספות ==
=== פורטוגל ===
* חוזה סיד (1980)

=== פיליפינים ===
* אדי פרגרינה (1960?)
* פרוטקייק (1998)

=== מקסיקו ===
* Los Únicos De México (1995)

== קישורים חיצוניים ==

== הערות שוליים ==

קטגוריה:שירי 1960
קטגוריה:שירי פול אנקה
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
פייטרו סרנטוני

פייטרו סרנטוני (באיטלקית: Pietro Serantoni; 12 בדצמבר 1906 – 6 באוקטובר 1964) היה כדורגלן ומאמן איטלקי, ששיחק בעמדת המגן ימני. זכה עם נבחרת איטליה במונדיאל 1938.

==ביוגרפיה==
סרנטוני נולד בוונציה שבאיטליה בשנת 1906. הוא החל את הקריירה שלו ככדורגלן בקבוצה ונציה של עיר הולדתו ומשם עבר לשחק באינטר מילאנו שנקראה אז בשם אמברוסיאנה-אינטר. בעונת 1929/30 הוא זכה עימה בתואר אליפות ראשון עבור המועדון תוך כדי שהוא כובש 16 שערים באותה עונה. משם עבר ליובנטוס שם זכה עימה באליפות שנייה בקריירה שלו בעונת 1934/35, ולאחר מכן עבר לרומא שם הוא סיים את הקריירה שלו בליגה הראשונה באיטליה בשנת 1940. לאחר שסיים את הקריירה שלו היה למאמן בקבוצות פאדובה ורומא.

בנבחרת איטליה ערך את הופעת הבכורה שלו ב-12 בפברואר 1933 בניצחון 2–3 על בלגיה. סרנטוני לא היה שותף בזכייה של נבחרתו במונדיאל 1934 שנערך על אדמת איטליה, אך במונדיאל 1938 היה חלק מסגל הנבחרת שזכה פעם נוספת בטורניר תחת המאמן ויטוריו פוצו. בסך ערך בנבחרת 17 הופעות בין השנים 1933–1939.

סרנטוני נפטר ב-6 באוקטובר 1964 ברומא שבאיטליה, בגיל 57.

==תארים==
===כשחקן===
;אמברוסיאנה 
*אליפות איטליה: 1929/30 
;יובנטוס 
*אליפות איטליה: 1934/35
;נבחרת איטליה 
*גביע העולם: 1938

===כמאמן===
;פאדובה
*אליפות מחוז הצפון של הסרייה ב': 1947/48

==קישורים חיצוניים==

קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:מאמני כדורגל איטלקים
קטגוריה:מאמני רומא
קטגוריה:מגני כדורגל איטלקים
קטגוריה:כדורגלני יובנטוס
קטגוריה:כדורגלני אינטר מילאנו
קטגוריה:כדורגלני פדובה
קטגוריה:כדורגלני ונציה
קטגוריה:איטלקים שנולדו ב-1906
קטגוריה:איטלקים שנפטרו ב-1964
ג'ק מונרו

ג'ק מונרו (באנגלית: Jack Monroe; נולדה ב-17 במרץ 1988) היא סופרת ועיתונאית בריטית, הכותבת בעיקר על מזון, עוני ותופעת הרעב בקרב השכבות הנחשלות בבריטניה. בתחילת דרכה התפרסמה בבלוג "נערה בשם ג'ק" (ששמו כיום "Cooking on a Bootstrap", בתרגום חופשי "בישול חסכני") ומאז פרסמה מאמרים בעיתונים רבים, בהם הגרדיאן והניו יורקר.

מונרו כתבה גם מספר ספרי בישול המתמקדים במתכונים בתקציב נמוך.

==קורות חייה==
ג'ק מונרו נולדה בשם מליסה חג'יקוסטס בסאות'אנד-און-סי למשפחה ממעמד הפועלים. אביה בן למשפחה ממוצא קפריסאי ששירת מספר שנים בצבא הבריטי.

היא נשרה מלימודי בית הספר בגיל 16 ועבדה במזנון פיש אנד צ'יפס, ולאחר מכן כמוקדנית בשירות מכבי אש באסקס. כשהייתה בת 23 נולד לה בן, היא התפטרה מעבודתה ועסקה בעבודות זמניות שונות וחיה במצוקה כלכלית. בתקופה זו אימצה את השם הפרטי ג'ק, קיצור של הביטוי "Jack of all trades, master of none" - "מתאימה לכל עבודה אך לא מומחית בכלום".

בשנת 2012 החלה לפרסם בלוג בשם "נערה בשם ג'ק" ובו פרסמה מתכונים שבישלה עבורה ועבור בנה בתקציב נמוך של 10 ליש"ט או פחות. בשנת 2015 הוחלף שם הבלוג לשם "Cooking on a Bootstrap" (בתרגום חופשי - "בישול חסכני").

באותה תקופה הועסקה כעיתונאית במקומון בדרום אסקס, בו פרסמה גם מתכונים. בשנת 2014 הוציאה לאור ספר בישול בשם "100 מתכונים בתקציב נמוך" בהוצאת ספרי פינגווין, ומאז הוציאה לאור ספרים נוספים דומים. מתכוניה פורסמו בין השאר בהפינגטון פוסט, הגרדיאן, הניו יורק טיימס והניו יורקר.

בנוסף למתכונים, מונרו פעילה במספר ארגוני צדקה בבריטניה העוסקים בעוני וברעב, בהם אוקספם. מונרו הייתה חברה במפלגת הלייבור עד שנת 2015, ומאז תומכת במפלגת הירוקים של אנגליה וויילס ובמפלגת שוויון לנשים.

בשנת 2015 תבעה את עיתון הדיילי מייל על מאמר שבו כונתה "מליסה" בעוד היא מעדיפה את השם "ג'ק" שהוא פחות נשי.

בשנת 2017 זכתה מונרו בתביעת דיבה נגד קייטי הופקינס, שטענה שמונרו תומכת בוונדליזם וכינתה אותה "אנתרקס חברתי." הופקינס חויבה לשלם למונרו פיצויים בגובה 24,000 ליש"ט, בתוספת הוצאות משפט.

==חיים אישיים==
מונרו חשפה כי היא אובחנה כאוטיסטית.

באוקטובר 2015 הצהירה מונרו כי היא ג'נדרקוויר. היא הייתה בעבר בקשר אינטימי עם גבר, ממנו נולד בנה, ולאחר מכן בעיקר במערכות יחסים עם נשים.

==ספריה==
* 
* 
* 
* 

== קישורים חיצוניים ==

* 

==הערות שוליים==

קטגוריה:בלוגרים בריטים
קטגוריה:עיתונאיות בריטיות
קטגוריה:מחברי ספרי בישול
קטגוריה:אוטיסטים
קטגוריה:סופרות בריטיות
קטגוריה:סופרים בריטים
קטגוריה:א-בינארים
קטגוריה:בריטיות שנולדו ב-1988
קטגוריה:בריטים שנולדו ב-1988
סריול ללנדי

סריול ללנדי (שם מדעי: Seriola lalandi) הוא מין של דג ים ממשפחת הצניניתיים מהסוג סריול, בו המינים הגדולים ביותר במשפחה. הוא מצוי בטבע במי האוקיינוסים של חצי הכדור הדרומי, אף שבעבר חשבו שהוא מצוי בכל האוקיינוסים. עם זאת לעיתים הוא נודד צפונה עד חצי הכדור הצפוני. לא ידוע עליהם הרבה והם לא נצפים הרבה בטבע. הצנינית הוגדרה בשנת 1833 ושמה המדעי נקרא ע"ש החוקר הצרפתי פייר אנטואן דלאלנד .

== מאפיינים ==
הבוגרים חיים סביב איים מרוחקים, הרי מצולה ובשוניות מבודדות, כרי אצות קלפ או קרקעות סלעיים בעומק שבין 3 ל-825 מטרים.

הסריול הוא דג גדול המגיע לאורך של עד 180 סנטימטרים, והפרטים הגדולים ביותר הגיעו לאורך 250 סנטימטרים ולמשקל של 96.8 קילוגרם, מה שהופך אותו לאחד מגדולי הצניניות. הוא יכול לחיות עד 12 שנה בטבע. הסריול מזכיר במראהו מעט סלמון, והוא בעל גוון כחול בהיר עם פס דק לאורך צידי הגוף והבטן לבנה, הסנפירים צהובים והזנב צהוב בעל אונות רחבות וחזקות והוא חסר את סנפירי השת הארוכים של מרבית הצניניות. הסנפירים הגביים פרוקים ונמוכים, אך יכולים להזדקף בעת שחייה מהירה. הראש גדול ומעוגל עם עיניים גדולות בצבע צהוב.

דג זה הוא טורף של דגי גרם, סרטנאים ודיונונים המרחפים במים, אחריהם הוא עט במהירות גבוהה. לעיתים די נדירות הוא מצוי בחבורה קטנה הניזונה יחדיו.

הסריול נידוג כדג מאכל ומספר מדינות כמו ניו זילנד, ארצות הברית, צ'ילה, יפן ודרום אוסטרליה מגדלים דגים אלה בחקלאות ימית רווחית. הסריול איננו מצוי בסכנה בגלל הדיג.

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1833
קטגוריה:טקסונים שתוארו בידי אשיל ולנסיין
קטגוריה:מגה-פאונה של האוקיינוס ההודי
קטגוריה:מגה-פאונה של האוקיינוס השקט
קטגוריה:צניניתיים
סריול

סריול (שם מדעי: Seriola) הוא סוג של דגי גרם ימיים, המשתייכים למשפחת הצניניתיים, שבסדרת הדקראים. סוג זה מכיל את המינים הגדולים ביותר במשפחה. כיום משייכים לסוג זה 9 מינים, אך כמה חלוקות משייכות לסוג מינים נוספים, וכמה מינים שיוחסו לסוג הועברו או בוטלו.

== מאפיינים ==
הסריולים הם דגים שריריים בעלי זנב חזק והם טורפים מהירים ואורכם יכול לעלות מעל 2 מטרים ולמשקל 96 קילוגרם במינים הגדולים כמו סריול לננדי וסריול אטלנטי. הם חיים בכל האוקיינוסים ונפוצים הן במים רדודים סמוך לקרקעית והסלעים או מעליהם והן בים הפתוח העמוק. צבעם כחול בהיר עם פס לאורך הצדדים בקרבת הזנב הרחב, והם יכולים להאיץ במהירות.

דגים אלה הם טורפים של דגים אחרים, רכיכות וסרטנים שהם חוטפים באמצעות לסתותיהם הגדולות. הם עצמם נטרפים בידי דגים גדולים מהם כמו טונה ומפרשניים, בידי יונקים ימיים וחלקם גם נידוגים בידי האדם.

==מינים==
* Seriola carpenteri
* סריול אטלנטי (Seriola dumerili)
* Seriola fasciata
* סריול סמואה (Seriola hippos)
* סריול ללנדי (Seriola lalandi)
* Seriola peruana
* סריול יפני (Seriola quinqueradiata)
* סריול ריבוליאנה (Seriola rivoliana)
* Seriola zonata

==קישורים חיצוניים==

* 

קטגוריה:בעלי חיים שתוארו ב-1816
קטגוריה:צניניתיים
קטגוריה:טקסונים שתוארו בידי ז'ורז' קיווייה
פרואילורוס

פרואילורוס (שם מדעי: Proailurus) הוא סוג של טורף קדום דמוי חתול הנחשב לראשון החתוליים, אם כי כמה חוקרים משייכים אותו למשפחת הסטנופלסיקטיים שאולי מבוטלת. יונק זה חי במשך סוף האוליגוקן עד לתחילת המיוקן שלפני 30 עד 20 מיליון שנה ברחבי אירופה ואסיה.

המאובנים של הפרואילורוס התגלו במספר מדינות ביניהם במונגוליה, גרמניה וספרד. הוא הוגדר לראשונה ב-1879 בידי החוקר הנרי פילהול על סמך ממצאים מצרפת. המשמעות של שמו מיוונית היא: ""pro - לפני, "ailuros" - חתול כלומר: "לפני חתול". התגלו 3 מינים בסוג כשמינים נוספים בוטלו.

חתול זה היה קטן יחסית באורך של מטר ומשקל של 10 קילוגרם בממוצע - קצת יותר גדול מחתול בית. הוא היה דומה במראהו לגחן גדול עם זנב רחב גמיש ששימש לטיפוס על עצים בהם חי. הוא היה בעל טפרים נשלפים בכפותיו, והיה בעל חלל עיניים גדולות ולסתות קצרות בעלות שיניים רחבות וחדות. מבנה זה דומה לרוב החתולים ומותאם לציד והרג מהיר של טרף.

החתול הקדום חי ביערות של אירואסיה והוא התפתח לחתולים המוכרים, כנראה לחתולים הקטנים הקרובים אליו יותר מאשר מיני החתולים הגדולים והשנחרבים הגדולים והמאוחרים יותר. כיום הוא משויך לתת-משפחה שנכחדה - Proailurinae.

==קישורים חיצוניים==

קטגוריה:חתוליים פרהיסטוריים
קטגוריה:יונקים שחיו באוליגוקן באירופה
קטגוריה:יונקים שחיו באוליגוקן באסיה
קטגוריה:יונקים שחיו במיוקן באסיה
קטגוריה:טורפים שחיו באוליגוקן
קטגוריה:טורפים שחיו במיוקן
קטגוריה:מאובני טקסונים שתוארו ב-1879
יוטי

יוטי (בספרדית: Yuty) היא עיירה שנוסדה ב-4 באוקטובר 1611.<ref>[http://pueblosoriginarios.com/sur/chaco/historia/reducciones.html Reducciones Jesuitas y Franciscanas. Gran Chaco y regiones fronterizas.] , em espanhol, acesso em 02 de setembro de 2017.</ref><ref>[http://www.portalguarani.com/3196_mirtia_caballero_de_tessada/24401_san_francisco_de_yuty__origen_y_desarrollo_2002__por_mirtia_caballero_de_tessada.html HISTORIA DE SAN FRANCISCO DE YUTY ORIGENES] , em espanhol, acesso em 10 de setembro de 2017.</ref> העיירה נמצאת במחוז קאאספה שבפרגוואי.

ב-1976, האיגוד האסטרונומי הבינלאומי החליט לקרוא על שמה מכתש הפגיעה יוטי שנמצא על כוכב הלכת מאדים.

== גאוגרפיה ==
העיירה נמצאת כ-193.5 ק"מ מאסונסיון, בירת פרגוואי וכ-43 ק"מ מקאאספה , בירת המחוז קאאספה .

== אקלים ==
הטמפרטורה הממוצעת היא 21 מעלות צלזיוס. החודש הכי חם הוא ינואר (26 מעלות צלזיוס). החודש הכי קר הוא יולי (14 מעלות צלזיוס). כמות המשקעים הממוצעת היא 2,174 מילימטרים בשנה. חודש אפריל הוא החודש שיש בו הכי הרבה גשם (340 מ"מ גשם), וחודש אוגוסט הוא החודש שיש בו הכי פחות גשם (94 מ"מ גשם).

== תנועה ותחבורה ==
העיירה ממוקמת ליד כביש מס' 8.

==קישורים חיצוניים==

== הערות שוליים ==

קטגוריה:פרגוואי: ערים
קטגוריה:יישובים שהוקמו ב-1611
יוטי (מכתש פגיעה)

מכתש יוטי הוא מכתש פגיעה הנמצא על מאדים, אשר קרוי על שמה של העיירה שנמצאת בפרגוואי, יוטי. קוטרו הוא כ-19 ק"מ והוא מוקף באונות פליטה, שהן מאפיין ייחודי של מכתשי פגיעה של מאדים.<ref name=":0"></ref>

האיגוד האסטרונומי הבינלאומי הכריז על שמו של המכתש ב-1976<ref name=":0" />.

==קישורים חיצוניים==

== הערות שוליים ==

קטגוריה:מכתשים על מאדים
החלילן מהמלין (סרט, 1992)

החלילן מהמלין (באנגלית: The Pied Piper of Hamlin) הוא סרט הנפשה אוסטרלי לכל המשפחה, אשר מבוסס על אגדת עם בעלת אותו שם. הסרט נכתב על ידי פיטר ג'נינגס ולאונרד לי, הולחן על ידי מארק אייזקס וסיימון ווקר והופק על ידי אולפני ההנפשה ברבנק.

הסרט הופץ להקרנה ביתית ברחבי העולם, כאשר ההפצה הראשונה שלו הייתה באוסטרליה בשנת 1992. בישראל הסרט הופץ בדיבוב עברי בקלטות וידאו בשנות ה-90 על ידי קלסיקלטת, ומאוחר יותר, בשנת 2006, שודר בטלוויזיה בדיבוב שונה לעברית בערוץ הילדים. אורך הסרט הוא כ-50 דקות.

== תקציר העלילה ==

הסרט בנוי כסיפור מסגרת, כאשר סבא וסבתא מספרים לנכדיהם, אליס והאנס, על אגדת העם "החלילן מהמלין", שעוסקת בעיירת המלין שהייתה מוטרדת מחולדות. ברגע הייאוש של העיירה, מופיע חלילן זר ומסתורי שמבטיח לפטור את העיר מבעיית החולדות תמורת סכום סמלי. לאחר שהוא ממלא את הבטחתו, בכך שהוא מנגן מוזיקה בחליל הגורמת לכל החולדות לבוא אחריו ולטבוע בנהר, הוא מבקש מתושבי העיירה את הסכום. לאחר שהם לא ממלאים את הבטחתם, החלילן מתחיל לנקום בעיירה.

== מדבבים ==
=== מדבבים באנגלית ===
* דייוויד בולדווין
* אלן גלובר
* ג'ני נבינסון
* לי פרי
* סטיבן קווין

=== מדבבים בעברית (2006) ===
בימוי הדיבוב העברי נעשה על ידי הדס מוזס.
* עידו מוסרי – החלילן
* שירה נאור – אליס
* תמיר גינזבורג – האנס
* אלברט כהן – סבא
* נורית כהן – סבתא
* אסתי ברעד פורים – פיטר
* סיון שביט – גרטה / מיטולף / גברת פון
* צביקה שוורצברג – ראש העיר
* גלעד קלטר – מזכיר המועצה
* אריה צ'רנר – יועץ
* יורם יוספסברג – יועץ
* שמחה ברבירו – יועץ

== קישורים חיצוניים ==

* 

קטגוריה:סרטי הנפשה אוסטרליים
קטגוריה:סרטים לכל המשפחה
קטגוריה:סרטים באנגלית
קטגוריה:סרטי 1992
קטגוריה:סרטים מבוססי ספרים
קטגוריה:סרטים על עכברים
קרחון פלסטרינה

קרחון פלסטרינה (באנגלית: Palestrina Glacier) הוא קרחון בחלקו הצפוני של האי אלכסנדר, שבאנטארקטיקה.

אורכו של הקרחון 20 קילומטרים ורוחבו 15 קילומטרים.

הקרחון, שמוצאו בשדה השלג ניקולס, זורם לכיוון מערב ונשפך אל מפרץ לאזארב.

== היסטוריה ==
=== גילוי ומיפוי הקרחון ===

הקרחון מופה התבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של המלחין האיטלקי ג'ובאני פלסטרינה; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:11289 קרחון פלסטרינה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10837&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פלסטרינה] באתר הגאזט האנטארקטי המשווה SCAR של ממשלת אוסטרליה
* [http://news.bbc.co.uk/2/mobile/science/nature/7226358.stm בלוג המתאר ביקור באזור] אתר ה-BBC

== הערות שוליים ==

פלסטרינה
קטגוריה:איטליה באנטארקטיקה
קרחון באלאקירב

קרחון באלאקירב (באנגלית: Balakirev Glacier) הוא קרחון בדרום האי אלכסנדר, שבאנטארקטיקה. 

מוצאו של הקרחון בהרי וולטון; הקרחון זורם לכיוון צפון מזרח, ונשפך אל מפרצון שוברט.

גובהו של הקרחון 965 מטרים מעל פני הים.

== היסטוריה ==
=== מקור השם ===

שמו של הקרחון ניתן לו בשנת 1987, על ידי האקדמיה הרוסית למדעים, על שמו של המלחין הרוסי מילי באלאקירב; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:18802 קרחון באלאקירב] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=135873 קרחון באלאקירב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=801&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון באלאקירב] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6636547.html קרחון באלאקירב] באתר mindat
* [https://mapcarta.com/25618772 מפת אזור קרחון באלאקירב]

== הערות שוליים ==

באלאקירב
קטגוריה:רוסיה והאזור האנטארקטי